**Styrets beretning for 2022**

**Styrets sammensetning har vært:**

|  |  |
| --- | --- |
| **Leder** | Jonny Dahl |
| **Nestleder** | Geir Brandtzæg |
| **Styremedlem** | Berit Kirkaune |
| **Styremedlem** | Else Lill Isaksen Sørnes |
| **Sekretær** | Siri Kvammen Kolset |
| **Økonomileder** | Jorunn Zapffe |
|  |  |
| **Hytteansvarlig** | Magdalena Wood |
| **1. Varamedlem** | Bent Wahlø |
| **2. Varamedlem** | Siri Von Krogh |

I 2022-23 (siden forrige årsmøte) har det blitt avholdt 10 styremøter hvorav 2 var utvidet med gruppelederne.

**Kurs:**

Det har ikke blitt avholdt noen valpe- / grunnkurs i hundeklubben i 2022. Det var planlagt valpekurs i mars og et i mai og «triksekurs» med Marianne Methi (fra norske talenter) men de ble avlyst grunnet for få påmeldte.

**Hverdagslydighetsgruppe:**

Årsmøtet 2021 ga uttrykk for savn av en lavterskel gruppe for å rekruttere nye medlemmer, en såkalt «hverdagslydighetsgruppe». Dessverre er det ingen som ønsker å påta seg ansvaret, styret har sendt spørsmålet ut til gruppene uten å finne ut av det.

**Søndagskafe**:

På utvidet møte med gruppelederne kom det frem at «søndagskafén» er savnet. Det ble forsøkt å sette i gang søndagskafe der ansvaret gikk på rundgang i de aktive gruppene i klubben, men det mangler ildsjeler som ønsker å påta seg ansvaret.

**Utstilling:**

Årets utstilling ble avholdt i Mjøndalshallen 1.-2. oktober. Det ble arrangert både valpeshow og utstilling begge dager, med totalt 1545 påmeldte. Resultatet for 2022 ble et overskudd på kr 284 000.

**Stor takk til utstillingskomiteen og alle som bidro på dugnaden!**

**Dugnad:**

Det ble gjennomført dugnad på klubbens område 16. mai. **Takk til alle som stilte!**

**Treningsavgift:**

For 2022 er det 33 personer som har betalt treningsavgift i hallen. I tillegg har det vært betalt via Vipps for drop-in timer. Totalt er det betalt kr 37 650 i treningsavgift.

**Platting utenfor dør:**

Plattingen til inngangspartiet på klubbhytta ble skiftet ut.

**Medlemskveld:**

Torsdag 15. desember ble det avholdt medlemskveld med foredragsholder Thomas Thorvaldsen med temaet «hvordan etablere godt samspill mellom hunden og familien i hverdagen». Det var ca. 20 som møtte opp.

Hundeforprodusenten Farmfood, v/Maarten De Weerd, holdt gratis foredrag om ernæring i klubbens lokaler 4. oktober.

**Hytteutleie:**

Det er videre betalt totalt kr 13 250 i hytteutleie. Utleien i 2022 var til Buskerud Elghundklubb, Norsk Lapphundklubb, Grunneierforeningen og Hokksund- og Omegn hundeklubb.  
  
I tillegg har de enkelte treningsgruppene hatt samlinger og sosiale sammenkomster på klubbens område.

**Antall medlemmer:**

Pr. 31.12.2022 hadde klubben 252medlemmer.

Siri Kolset/*sekretær*

